**ÎMPUTERNICIRE SPECIALĂ PENTRU ADUNAREA GENERALĂ EXTRAORDINARĂ A ACȚIONARILOR (AGEA)**

**ONE UNITED PROPERTIES S.A.**

din data de 9 octombrie 2023 ora 10:30 AM ora României (prima convocare) / 10 octombrie 2023 ora 10:30 AM ora României (a doua convocare)

Subsemnatul/Subsemnata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [nume și prenume al acționarului persoană fizică], identificat/identificată prin \_\_\_\_\_ [act de identitate], seria \_\_\_\_\_, numărul\_\_\_\_\_\_\_\_\_\_, emis de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, la data de\_\_\_\_\_\_\_\_\_\_\_\_\_\_\_\_\_, domiciliat/domiciliată în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod numeric personal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sau

Societatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [denumirea acționarului persoana juridică], cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înregistrată în Registrul Comerțului sub nr.

J \_\_\_/\_\_\_\_\_\_/\_\_\_\_\_\_, EUID: ROONRC.J \_\_\_/\_\_\_\_\_\_/\_\_\_\_\_\_, având Cod Unic de Înregistrare \_\_\_\_\_\_\_\_\_\_\_\_\_\_, reprezentată legal prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_,

în calitate de acționar al **ONE UNITED PROPERTIES S.A.**, cu sediul social în Bucureşti Sectorul 1, Strada Maxim Gorki, Nr. 20, înregistrată la Oficiul Registrului Comerţului Bucureşti sub nr. J40/21705/2007, CUI 22767862, Identificator Unic la Nivel European (EUID): ROONRC.J40/21705/2007, capital social subscris si integral vărsat: 759.530.863 RON („**OUP**” sau „**Societatea**”),

deținător al unui număr de \_\_\_\_\_\_\_\_\_\_\_\_\_\_\_\_\_\_ acțiuni emise de Societate, reprezentând \_\_\_\_% din totalul acțiunilor emise de Societate și \_\_\_\_\_\_\_\_% din numărul total al drepturilor de vot,

numesc prin prezenta pe \_\_\_\_\_\_\_\_\_\_\_\_\_\_\_\_\_\_\_\_\_\_\_\_, identificat/identificată prin \_\_\_\_\_ [act de identitate], seria \_\_\_\_\_, numărul \_\_\_\_\_\_\_\_\_\_, emis de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, la data de\_\_\_\_\_\_\_\_\_\_\_\_\_\_\_\_\_, domiciliat/domiciliată în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod numeric personal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ca reprezentant al meu în AGEA, să exercite dreptul de vot aferent deţinerilor mele înregistrate în Registrul Acţionarilor după cum urmează:

1. Punctul 1 de pe ordinea de zi, respectiv:

Aprobarea alegerii dlui Victor-Savi Nims în calitate de secretar de ședință al AGEA și a dnei Irena Pavel în calitate de secretar tehnic al AGEA, ambii având datele de identificare disponibile la sediul Societății.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 2 de pe ordinea de zi, respectiv:

Aprobarea delegării atribuțiilor AGEA privind hotărârea de majorare a capitalului social al Societății către Consiliul de Administrație al Societății în temeiul prevederilor art. 114 alin. (1) și art. 2201 alin. (2) din Legea Societăților, respectiv în temeiul prevederilor art. 86 alin. (2) din Legea nr. 24/2017, cu puterea de a ridica sau restrânge dreptul de preferință al acționarilor în conformitate cu prevederile art. 217 din Legea Societăților, respectiv în conformitate cu prevederile art. 86 alin. (3) și art. 88 alin. (1) din Legea nr. 24/2017 și ale art. 2201 alin. (3) din Legea Societăților, pentru o perioadă de trei (3) ani, printr-una sau mai multe emisiuni de acțiuni ordinare, nominative și dematerializate, cu o valoare nominală care să nu depășească o pătrime din capitalul social subscris, existent în momentul hotărârii și autorizării, respectiv cu până la 12.481.281 RON, cu scopul de a duce la îndeplinire și implementare a prevederilor oricărui program de alocare a acțiunilor (de tip „stock option plan”) persoanelor din conducerea Societății și/sau filialelor acesteia sau către angajați ai Societății și/sau filialelor acesteia, aprobat (inclusiv prin Hotărârea Adunării Generale Ordinare a Acționarilor Societății din data de 19 aprilie 2021 punctul 6, cu modificările, completările și actualizările ulterioare) sau care urmează să fie aprobat în viitor și, respectiv, aprobarea modificării articolului 5.1 din Actul Constitutiv, care va avea următorul conținut:

*„5.1. Capitalul social al Societății poate fi majorat după cum urmează:*

*a)    Prin hotărârea adunării generale extraordinare a acționarilor Societății în conformitate cu legislația aplicabilă, respectiv*

*b)    În conformitate cu deciziile adoptate de către Consiliul de Administrație, în temeiul delegării atribuțiilor adunării generale extraordinare a acţionarilor de majorare a capitalului social și autorizării Consiliului de Administrație pentru o perioadă de trei (3) ani care se va încheia la data de [9]/[10] octombrie 2026 să decidă majorarea capitalului social al Societății, printr-una sau mai multe emisiuni de acțiuni ordinare, nominative și dematerializate, cu o valoare nominală care să nu depășească 12.481.281 RON, cu puterea de a ridica sau restrânge dreptul de preferință al acționarilor pentru o anumită emisiune, în condiţiile stabilite de prezentul Act Constitutiv şi cu respectarea prevederilor Legii nr. 31/1990 privind societăţile comerciale, republicată, cu modificările ulterioare, respectiv a prevederilor Legii nr. 24/2017 privind emitenții de instrumente financiare și operațiuni de piață, republicată, cu modificările și completările ulterioare și a oricăror alte dispoziții ale legislației pieței de capital. Pentru a putea duce la îndeplinire delegarea atribuțiilor privind hotărârea de majorare capital social, Consiliul de Administrație este autorizat să stabilească caracteristicile operațiunii de majorare a capitalului social (inclusiv să stabilească modalitatea prin care va avea loc majorarea, respectiv să stabilească că majorarea va avea loc prin compensarea unor creanțe certe, lichide si exigibile în conformitate cu art. 89 din Legea nr. 24/2017 privind emitenții de instrumente financiare și operațiuni de piață, republicată, cu modificările și completările ulterioare) și derularea acesteia.”*

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 3 de pe ordinea de zi, respectiv:

Aprobarea răscumpărării de către Societate a propriilor acțiuni, în cadrul pieței unde acțiunile sunt listate sau prin desfășurarea de oferte publice de cumpărare, in conformitate cu prevederile legale aplicabile, în următoarele condiții:

* programul de răscumpărare se va desfășura la prețul minim de 0,2 RON per acțiune și un preț maxim egal cu 1,50 RON per acțiune;
* valoarea agregată a programului de răscumpărare este de până la 15.000.000 RON;
* programul de răscumpărare va avea în vedere răscumpărarea a maximum 10.000.000 acțiuni;
* programul de răscumpărare se va desfășura pentru o perioadă de maximum 18 luni de la data publicării hotărârii adoptate în acest sens în Monitorul Oficial al României, partea a IV-a;
* tranzacțiile de răscumpărare pot avea drept obiect doar acțiuni plătite integral și vor fi efectuate doar din profitul distribuibil sau din rezervele disponibile ale Societății, înscrise în ultima situație financiară anuală aprobată, cu excepția rezervelor legale;
* programul de răscumpărare va avea drept scop operațiunile descrise în articolul 5 alin. (2) din Regulamentul (UE) nr. 596/2014 al Parlamentului European și al Consiliului din 16 aprilie 2014 privind abuzul de piață (regulamentul privind abuzul de piață) și de abrogare a Directivei 2003/6/CE a Parlamentului European și a Consiliului și a Directivelor 2003/124/CE, 2003/125/CE și 2004/72/CE ale Comisiei („Regulamentul privind Abuzul de Piață”) sau, în cazul în care operațiunile de răscumpărare nu beneficiază de excepțiile stabilite prin Regulamentul privind Abuzul de Piață și prin Regulamentul delegat (UE) 2016/1052 al Comisiei din 8 martie 2016 de completare a Regulamentului (UE) nr. 596/2014 al Parlamentului European și al Consiliului în ceea ce privește standardele tehnice de reglementare pentru condițiile aplicabile programelor de răscumpărare și măsurilor de stabilizare („Regulamentul 2016/1052”), cu respectarea (prin raportare la fiecare tranzacție de răscumpărare) a prevederilor art. 14 și 15 din Regulamentul privind Abuzul de Piață; și
* Consiliul de Administrație este autorizat să emită orice hotărâre și să îndeplinească toate actele și faptele juridice necesare, utile și/sau oportune pentru aducerea la îndeplinire a hotărârilor ce urmează să fie adoptate de către AGEA asupra acestui punct de pe ordinea de zi, inclusiv (dar fără a se limita la) cu privire la dezvăluirea adecvată înainte de începerea tranzacționării în cadrul programului de răscumpărare a scopului programului.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 4 de pe ordinea de zi, respectiv:

Aprobarea contractării de către subsidiara ONE PROIECT 15 S.R.L., persoană juridică de naționalitate română, cu sediul social in București, Sector 1, Str. Maxim Gorki nr. 20, înmatriculată la Oficiul Registrului Comerțului de pe lângă Tribunalul București sub nr J40/13376/2022, (EUID) ROONRC J40/13376/2022, având cod unic de înregistrare 46463119 („One Proiect 15”), de la o bancă finanțatoare/un consorțiu de bănci finanțatoare a unei facilități de credit în cuantum de până la 30.500.000 EUR în scopul finanțării/refinanțării parțiale a costurilor aferente proiectului One Gallery și a unei facilități de credit de TVA în cuantum de până la 4.600.000 EUR (sau echivalentul în RON) pentru finanțarea/refinanțarea TVA-ului de recuperat aferent proiectului One Gallery („Facilitățile One Gallery”), în următorii termeni și condiții:

1. În scopul garantării Facilităților One Gallery, Societatea va putea constitui în favoarea băncii finanțatoare/consorțiului de bănci finanțatoare următoarele garanții:

* ipotecă mobiliară asupra tuturor părților sociale prezente și viitoare deţinute de Societate în capitalul social al One Proiect 15, precum și asupra tuturor drepturilor și accesoriilor atașate acestora;
* garanție prin care Societatea va garanta instituțiilor finanțatoare pe perioada de dezvoltare a proiectului One Gallery: (i) executarea obligației One Proiect 15 de a asigura fonduri pentru orice depășire a costurilor bugetului inițial avut în vedere; (ii) executarea obligației One Proiect 15 de a asigura un surplus de contribuție de capital în cuantum de 3.000.000 EUR pentru finalizarea proiectului One Gallery, precum și (iii) executarea obligației One Proiect 15 de finalizare a proiectul One Gallery cu respectarea calendarului estimat; și
* o garanție de plată a oricăror sume datorate de One Proiect 15 instituțiilor finanțatoare și neplătite la scadență, rezultate din documentele de finanțare (inclusiv a oricăror depășiri ale costurilor bugetului inițial avut în vedere, a contribuției de capital în cuantum de 3.000.000 EUR pentru finalizarea proiectului One Gallery, precum și a oricăror fonduri necesare pentru finalizarea proiectului One Gallery cu respectarea calendarului estimat).

1. În contextul contractării Facilităților One Gallery, Societatea va putea încheia un contract de subordonare a tuturor creanțelor rezultând din creditele acordate One Proiect 15 de către Societate, precum și a tuturor dividendelor datorate de către One Proiect 15 Societății.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 5 de pe ordinea de zi, respectiv:

Aprobarea contractării de către subsidiara ONE HIGH DISTRICT S.R.L., persoană juridică de naționalitate română, cu sediul social în București, Sector 1, Str. Maxim Gorki nr. 20, înmatriculată la Oficiul Registrului Comerțului de pe lângă Tribunalul București sub nr. J40/8190/2021, (EUID) ROONRC. J40/8190/2021, având cod unic de înregistrare RO44235874 („One High District”) de la o bancă finanțatoare/un consorțiu de bănci finanțatoare a unei facilități de credit în cuantum de până la 30.000.000 EUR pentru finanțarea costurilor aferente proiectului One High District și a unei facilități de credit pentru TVA în cuantum de până la 6.000.000 EUR (sau echivalentul în RON) în scopul finanțării/refinanțării TVA aferent costurilor proiectului One High District („Facilitățile One High District”), în următorii termeni și condiții:

1. În scopul garantării Facilităților One High District, Societatea va putea constitui în favoarea băncii finanțatoare/consorțiului de bănci finanțatoare următoarele garanții:

* ipotecă mobiliară asupra tuturor părților sociale prezente și viitoare deţinute de Societate în capitalul social al One High District, precum și asupra tuturor drepturilor și accesoriilor acestora; și
* garanție prin care Societatea va garanta: (i) suportarea oricărui cost suplimentar necesar finalizării proiectului One High District, care nu a fost estimat în bugetul inițial agreat cu banca finanțatoare/consorțiul de bănci finanțatoare; și (ii) finalizarea proiectului One High District cu respectarea calendarului estimat.

1. În contextul contractării Facilităților One High District, Societatea va putea încheia un contract de subordonare a tuturor creanțelor rezultând din creditele acordate One High District de către Societate sau din orice alt angajament în temeiul căruia Societatea ar avea de recuperat vreo creanță de la One High District, precum și a tuturor dividendelor datorate de către One High District Societății.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 6 de pe ordinea de zi, respectiv:

Aprobarea contractării de către subsidiara ONE LAKE DISTRICT S.R.L., persoană juridică de naționalitate română, cu sediul social în București, Sectorul 1, Str. Maxim Gorki, nr. 20, înmatriculată la Oficiul Registrului Comerțului de pe lângă Tribunalul București sub nr. J40/16082/2017, (EUID) ROONRC.J40/16082/2017, având cod unic de înregistrare 38236450 („One Lake District”) de la o bancă finanțatoare/un consorțiu de bănci finanțatoare a unei facilități de credit în cuantum de până la maximum 30.000.000 EUR în scopul finanțării/refinanțării costurilor aferente proiectului One Lake District („Facilitatea One Lake District”), în următorii termeni și condiții:

1. În scopul garantării Facilității One Lake District, Societatea va putea constitui în favoarea băncii finanțatoare/consorțiului de bănci finanțatoare următoarele garanții:

* ipotecă mobiliară asupra tuturor părților sociale prezente și viitoare deţinute de Societate în capitalul social al One Lake District, precum și asupra tuturor drepturilor și accesoriilor atașate acestora;
* fideiusiune solidară sau garanție corporativă;
* garanție prin care Societatea va garanta: (i) suportarea oricărui cost suplimentar necesar finalizării proiectului One Lake District, care nu a fost estimat în bugetul inițial agreat cu banca finanțatoare/consorțiul de bănci finanțatoare; și (ii) finalizarea proiectului One Lake District cu respectarea calendarului estimat.

1. În contextul contractării Facilității One Lake District, Societatea va putea semna documentația aferentă în calitate de codebitor solidar la plata tuturor sumelor datorate băncii finanțatoare/consorțiului de bănci finanțatoare; și
2. În contextul contractării Facilității One Lake District, Societatea va putea încheia un contract de subordonare a tuturor creanțelor rezultând din creditele acordate One Lake District de către Societate, precum și a tuturor dividendelor datorate de către One Lake District Societății.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 7 de pe ordinea de zi, respectiv:

Aprobarea contractării de către subsidiara ONE LAKE CLUB S.R.L., persoană juridică de naționalitate română, cu sediul social în București, Sector 1, Str. Maxim Gorki nr. 20, înmatriculată la Oficiul Registrului Comerțului de pe lângă Tribunalul București sub nr. J40/8913/2021, (EUID) ROONRC. J40/8913/2021, având cod unic de înregistrare44312314 („One Lake Club”) de la o bancă finanțatoare/un consorțiu de bănci finanțatoare a unei facilități de credit în cuantum de până la 30.000.000 EUR în scopul finanțării/refinanțării costurilor aferente proiectului One Lake Club („Facilitatea One Lake Club”), în următorii termeni și condiții:

1. În scopul garantării Facilității One Lake Club, Societatea va putea constitui în favoarea băncii finanțatoare/consorțiului de bănci finanțatoare următoarele garanții:

* ipotecă mobiliară asupra tuturor părților sociale prezente și viitoare deţinute de Societate în capitalul social al One Lake Club, precum și asupra tuturor drepturilor si accesoriilor atașate acestora;
* fideiusiune solidară sau garanție corporativă;
* garanție prin care Societatea va garanta: (i) suportarea oricărui cost suplimentar necesar finalizării proiectului One Lake Club, care nu a fost estimat în bugetul inițial agreat cu banca finanțatoare/consorțiul de bănci finanțatoare; și (ii) finalizarea proiectului One Lake Club cu respectarea calendarului estimat.

1. În contextul contractării Facilității One Lake Club, Societatea va putea semna documentația aferentă în calitate de codebitor solidar la plata tuturor sumelor datorate băncii finanțatoare/consorțiului de bănci finanțatoare; și
2. În contextul contractării Facilității One Lake Club, Societatea va putea încheia un contract de subordonare a tuturor creanțelor rezultând din creditele acordate One Lake Club de către Societate, precum și a tuturor dividendelor datorate de către One Lake Club Societății.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 8 de pe ordinea de zi, respectiv:

Aprobarea împuternicirii membrilor executivi ai Consiliului de Administrație, cu puteri depline și individuale, cu dreptul de sub-delegare, astfel încât, în numele și pe seama Societății, să negocieze, să semneze, să predea sau să livreze documentația aferentă facilităților și garanțiilor aprobate conform punctelor 4 – 7 din prezenta și să ia sau să determine să se ia oricare și toate măsurile pe care membrii executivi Consiliului de Administrație le vor considera necesare, corespunzătoare sau recomandabile pentru a îndeplini intenția și scopurile hotărârilor de mai sus, inclusiv, fără limitare:

1. să negocieze, să semneze și să livreze, în numele și pe seama Societății, contractele de credit, contractele de garanție, contractele sau declarațiile de subordonare, precum și orice alte documente ce trebuie emise sau semnate de Societate pentru a da eficiență hotărârilor de la punctele 4 – 7 din prezenta și orice corespondență care urmează a fi semnată și transmisă conform sau în legătură cu acestea, fiind înțeles că membrii executivi ai Consiliului de Administrație sunt autorizați și împuterniciți să convină, în numele Societății, asupra oricăror amendamente, modificări sau schimbări care urmează a fi aduse la acestea (dacă va fi cazul, inclusiv înlocuirea instituției de credit care va acorda facilitățile), oricare alte contracte, documente sau instrumente la care Societatea este parte sau se intenționează să fie parte, după cum vor considera corespunzător, cu respectarea prevederilor legale și ale Actului Constitutiv;
2. să înregistreze orice garanții, contracte de credite, contracte de ipotecă mobiliară asupra părților sociale, contracte sau declarații de subordonare (dacă este necesar), precum și orice alte documente ce trebuie emise sau semnate de Societate pentru a da eficiență hotărârilor de la punctele 4 - 7 de mai sus, la care Societatea este parte sau se intenționează să fie parte, dacă este necesar, și să îndeplinească oricare și toate formalitățile și să ia orice alte măsuri necesare, corespunzătoare sau recomandabile, pentru a conferi efecte deplin hotărârilor de la punctele 4 - 7 de mai sus (inclusiv, fără limitare la, înregistrarea care urmează a se face la Registru Național de Publicitate Mobiliară sau reprezentarea și semnarea oricăror documente necesare în fața notarului public sau oricăror alte persoane, instituții, autorități cu competente în privința înregistrării în orice registre publice); și
3. să reprezinte Societatea la adunarea generală a asociaților subsidiarelor la care se referă hotărârile de la punctele 4 – 7 de mai sus în vederea aprobării facilităților și garanțiilor aprobate în temeiul acestora.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 9 de pe ordinea de zi, respectiv:

Aprobarea stabilirii datei de:

* 31 octombrie 2023 ca dată de înregistrare pentru identificarea acționarilor asupra cărora se răsfrâng efectele hotărârilor adoptate de către AGEA, în conformitate cu prevederile art. 87 alin. (1) din Legea nr. 24/2017;
* 30 octombrie 2023 ca “ex-date” calculată în conformitate cu prevederile art. 2 alin. (2) lit. (l) din Regulamentul nr. 5/2018.

Întrucât nu sunt aplicabile acestei AGEA, acționarii nu vor decide asupra celorlalte aspecte descrise de art. 176 alin. (1) din Regulamentul nr. 5/2018, cum ar fi data participării garantate sau data plății.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 10 de pe ordinea de zi, respectiv:

Aprobarea împuternicirii membrilor executivi ai Consiliului de Administrație și/sau a Directorilor Societății, acționând împreună sau individual, cu posibilitatea de subdelegare, ca în numele și pe seama Societății, cu putere și autoritate deplină, să semneze orice documente, inclusiv și fără a se limita la Hotărârea AGEA, să depună și să solicite publicarea hotărârii în Monitorul Oficial al României partea a IV-a, să ridice orice documente, să îndeplinească orice formalități necesare în fața Oficiului Registrului Comerțului, precum și în fața oricărei alte autorități, instituții publice, persoane juridice sau fizice, precum și să execute orice operațiuni, în vederea aducerii la îndeplinire și asigurării opozabilității hotărârilor ce urmează să fie adoptate de către AGEA.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

[*NOTĂ: Indicați votul Dvs. prin bifarea cu un „X” a uneia dintre căsuțele aferente variantelor „PENTRU”, „ÎMPOTRIVĂ” sau „ABȚINERE”, în funcție de opțiunea acționarului. În situația în care se bifează cu „X” mai mult de o căsuță sau nu se bifează nicio căsuță, votul respectiv este considerat nul/ nu se consideră exercitat*.]

Prezentul formular de împuternicire specială a fost pus la dispoziţie în 3 (trei) exemplare originale, având următoarele destinaţii: unul pentru acţionar, al doilea pentru reprezentant, iar cel de-al treilea pentru emitent.

Exemplarul de împuternicire specială destinat Societății este însoțit de:

* copia actului de identitate care să permită identificarea acționarului în registrul acționarilor ONE UNITED PROPERTIES S.A, la Data de Referință, eliberat de Depozitarul Central S.A. şi, daca e cazul, copia actului de identitate al reprezentantului legal (BI sau CI pentru cetățenii români, sau paşaport, permis de sedere pentru cetățenii străini), în cazul actionarilor persoane juridice sau persoane fizice lipsite de capacitate de exercițiu ori cu capacitate de exercițiu restrânsă; și
* în cazul acționarilor persoanelor juridice, copia certificatului constatator eliberat de registrul comerțului sau a oricărui document echivalent emis de către o autoritate competentă din statul în care acționarul persoană juridică este înmatriculat în mod legal, prezentat în original sau în copie conform cu originalul. Documentele care atestă calitatea de reprezentant legal al acționarului persoană juridică, vor fi emise cu cel mult 30 de zile înainte de Data de Referință, pentru a permite identificarea acționarului în lista acționarilor Societății eliberată de Depozitarul Central și care, în situația în care Depozitarul Central nu a fost informat la timp cu privire la schimbarea reprezentantului legal al acționarului, să dovedească calitatea de reprezentant legal al acționarului relevant.

Termenul limită pentru primirea de către Societate a procurilor speciale pentru AGEA este 4 octombrie 2023, ora 11:59 PM (ora României).

Data: \_\_\_\_\_\_\_\_\_\_\_\_\_\_

Semnătura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_